ผมมีอะไรกับเเฟนวันที่9/11/62เเต่ผมใส่ถุงยางอนามัย​เเล้วผมก็ไม่เสร็จ​เเต่เเฟนผมมีอาการคัดเต้านม​ ปวดเกร็งท้องเเล้ววันที่23/11/62มีเลือดออกมากระปริบกระปอยเเฟนผมจะท้องมั้ยครับ
สวัสดีค่ะ หากมีเพศสัมพันธ์ แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะสำหรับอาการคัดเต้านม ปวดเกร็งท้อง อาจเป็นอาการก่อนการมีประจำเดือนมาก็ได้ ส่วนเลือดที่ออกในวันที่ 23 พ.ย. ก็อาจเป็นเลือดประจำเดือนก็ได้ ดังนั้น หลังจากนี้ หากมีเลือดออกมานาน 2-7 วัน ก็แสดงว่าเป็นประจำเดือนค่ะแต่หากเลือดออกเพียงแค่ 1 วันแล้วไม่มีอีก ก็อาจเป็นเลือดที่เกิดจากสาเหตุอื่นๆ เช่น เป็นเลือดออกช่วงไข่ตก ซึ่งช่วงไข่ตก ก็อาจทำให้มีอาการปวดท้องน้อยและคัดเต้านมได้ หรือเกิดจากผลข้างเคียงของการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้น หรือเกิดจากการทำงานที่ผิดปกติของรังไข่ เป็นต้น ซึ่งหลังจากนี้ หากยังคงมีเลือดออกผิดปกติอีกเรื่อยๆ และยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ